title: Komission täytäntöönpanoasetus (EU) N:o 730/2013, annettu 29 päivänä heinäkuuta 2013 , tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi

text:
               30.7.2013

               FI

               Euroopan unionin virallinen lehti

               L 203/6

         KOMISSION TÄYTÄNTÖÖNPANOASETUS (EU) N:o 730/2013,
   annettu 29 päivänä heinäkuuta 2013,
   tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi
   (kodifikaatio)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon verkoston luomisesta Euroopan yhteisön maatilojen tuloja ja taloutta koskevien kirjanpitotietojen keruuta varten 30 päivänä marraskuuta 2009 annetun neuvoston asetuksen (EY) N:o 1217/2009 (1), ja erityisesti sen 7 artiklan 2 kohdan ja 10 artiklan 2 kohdan,
   sekä katsoo seuraavaa:

               (1)

               Tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi 13 päivänä heinäkuuta 1983 annettua komission asetusta (ETY) N:o 1915/83 (2) on muutettu useita kertoja ja huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.

               (2)

               Jäsenvaltion nimeämän toimivaltaisen elimen ja sellaisten kirjanpitotoimistojen, jotka eivät kuulu hallinnollisiin yksiköihin, olisi tehtävä sopimus, jossa kirjanpitotoimisto sitoutuu tehtävissään noudattamaan unionin lainsäädäntöä; kyseiseen sopimukseen olisi sisällytettävä tähän unionin lainsäädäntöön viittaavat määräykset.

               (3)

               On syytä rajoittaa se aika vuodesta, jonka kuluessa tilikausi voi loppua, jotta tietoverkon tulokset voidaan esittää vuosittain kohtuullisen ajan kuluessa päivästä, jona ensimmäiset maatilailmoitukset toimitetaan komissiolle.

               (4)

               Talousarvioon liittyvistä syistä ja rahoituksen hallinnan helpottamiseksi korvattavien maatilailmoitusten lukumäärän jäsenvaltiota kohden olisi oltava enintään kirjanpitotilojen valinnasta maatilojen tulojen selvittämistä varten 18 päivänä joulukuuta 2009 annetun komission asetuksen (EU) N:o 1291/2009 (4) liitteessä ilmoitettu määrä. Korvaukseen oikeutettujen maatilailmoitusten piirikohtaisessa lukumäärässä olisi voitava joustaa kyseenä olevassa liitteessä säädetyn kirjanpitotilojen jäsenvaltiokohtaisen enimmäismäärän rajoissa, jos asianomaisessa jäsenvaltiossa on enemmän kuin yksi piiri.

               (5)

               Jos piiriä tai jäsenvaltiota kohden määräajassa toimitettujen asianmukaisesti täytettyjen maatilailmoitusten lukumäärä on vähemmän kuin 80 prosenttia kyseiselle piirille tai jäsenvaltiolle vahvistetusta lukumäärästä, kyseisen piirin tai jäsenvaltion maatilailmoituksista maksettavaa kiinteätä korvausta olisi vähennettävä.

               (6)

               Maatilailmoitukset olisi toimitettava sellaisiin määräaikoihin mennessä, että kirjanpitotoimistot, yhteyselimet ja komissio voivat toteuttaa tehtävänsä.

               (7)

               On suotavaa laskea määräajat maatilailmoitusten toimittamiselle sen tilikauden lopusta, jota ne koskevat.

               (8)

               Jotta maatilailmoitusta voidaan pitää asianmukaisesti täytettynä, siihen sisältyvien tietojen on oltava totuudenmukaisia ja ne on esitettävä maatilojen tulojen selvittämiseen ja niiden taloudellisen toiminnan analysointiin käytettävästä maatilailmoituksesta 3 päivänä syyskuuta 2008 annetun komission asetuksen (EY) N:o 868/2008 (5) säännösten mukaisesti.

               (9)

               Komission on maksettava kiinteä korvaus maatilailmoituksista, jotka on asianmukaisesti täytetty ja toimitettu vaaditussa määräajassa.

               (10)

               Kustannustason nousu ja sen vaikutus maatilailmoituksen laatimiskuluihin edellyttävät tämän korvauksen säännöllistä tarkistamista.

               (11)

               Sen varmistamiseksi, että kiinteän korvauksen myöntämiseen liittyvät rahoitusta koskevat toimenpiteet toteutetaan hyvissä ajoin, on suotavaa maksaa ennakko.

               (12)

               Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,

         ON ANTANUT TÄMÄN ASETUKSEN:
   1 artikla
   Asetuksen (EY) N:o 1217/2009 10 artiklan 1 kohdassa tarkoitettuihin sopimuksiin on sisällyttävä vähintään tämän asetuksen liitteessä I luetellut lausekkeet.
   2 artikla
   Asetuksen (EY) N:o 868/2008 liitteessä II olevan I kohdan a alakohdassa määritelty kahdentoista peräkkäisen kuukauden pituinen tilikausi päättyy aikaisintaan 31 päivänä joulukuuta ja viimeistään 30 päivänä kesäkuuta.
   3 artikla
   Yhteyselimen on toimitettava kaikki maatilailmoitukset komissiolle asetuksen (EY) N:o 868/2008 säädetyssä muodossa.
   Maatilailmoitukset on toimitettava viimeistään kahdentoista kuukauden kuluttua kyseisen tilikauden päättymisestä.
   Maatilailmoitusten katsotaan tulleen toimitetuiksi komissiolle silloin, kun yhteyselin vahvistaa sen jälkeen, kun tiedot on viety komission tietojen toimitus- ja valvontajärjestelmään ja tietokoneella tehdyt tarkastukset on suoritettu, että tiedot ovat valmiina syötettäviksi komission tietokantaan.
   4 artikla
   Maatilailmoitus on asianmukaisesti täytetty, kun sen sisältö on todenmukainen ja sen sisältämät kirjanpitotiedot on laadittu ja esitetty asetuksen (EY) N:o 868/2008 mukaisesti.
   5 artikla
   1.   Komissio maksaa jäsenvaltioille kiinteän korvauksen jokaisesta asianmukaisesti täytetystä maatilailmoituksesta, joka on toimitettu sille 3 artiklassa tarkoitetussa määräajassa.
   2.   Kiinteään korvaukseen oikeutettujen, asianmukaisesti täytettyjen ja toimitettujen maatilailmoitusten kokonaismäärä jäsenvaltiota kohden ei saa olla suurempi kuin asetuksen (EU) N:o 1291/2009 liitteessä kyseiselle jäsenvaltiolle säädetty kirjanpitotilojen kokonaismäärä.
   Niiden jäsenvaltioiden osalta, joissa on useampi kuin yksi piiri, kiinteään korvaukseen oikeutettujen, asianmukaisesti täytettyjen ja toimitettujen maatilailmoitusten lukumäärä saa olla enintään 20 prosenttia suurempi kuin asianomaiselle piirille säädetty lukumäärä sillä edellytyksellä, että asianomaisen jäsenvaltion asianmukaisesti täytettyjen ja toimitettujen maatilailmoitusten kokonaismäärä ei ole suurempi kuin kyseiselle jäsenvaltiolle asetuksen (EU) N:o 1291/2009 liitteessä säädetty kokonaismäärä.
   Jos asianmukaisesti täytettyjen ja toimitettujen maatilailmoitusten lukumäärä jäsenvaltion jonkin piirin osalta on alle 80 prosenttia asianomaiselle jäsenvaltiolle tai piirille säädetystä kirjapitotilojen lukumäärästä, kyseisen piirin tai jäsenvaltion maatilailmoituksista maksettavaa kiinteää korvausta vähennetään 20 prosenttia.
   Jos vajausta on sekä piirin että jäsenvaltion tasolla, vähennystä sovelletaan ainoastaan jäsenvaltioon.
   3.   Tämä kiinteä korvaus maksetaan kahdessa erässä:

               a)

               kunkin jäsenvaltion tilikauden alussa maksetaan ennakko, joka on 50 prosenttia korvauksesta, kutakin asetuksen (EU) N:o 1291/2009 liitteessä määrättyä kirjanpitotilaa kohden,

               b)

               jäännös, jonka määrä lasketaan kertomalla korvaus asianmukaisesti täytettyjen ja komissiolle lähetettyjen maatilailmoitusten määrällä ja vähentämällä a alakohdassa tarkoitettu ennakko, maksetaan kuuden kuukauden kuluessa siitä, kun komissio on vastaanottanut maatilailmoitukset.

         4.   Kiinteän korvauksen määrä vahvistetaan asetuksen (EU) N:o 1217/2009 18 artiklan 2 kohdassa tarkoitettua menettelyä noudattaen.
   6 artikla
   Kumotaan asetus (ETY) N:o 1915/83.
   Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti.
   7 artikla
   Tämä asetus tulee voimaan kahdentenakymmenentenä päivänä sen jälkeen kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä heinäkuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 328, 15.12.2009, s. 27.

      (2)  EUVL L 190, 14.7.1983, s. 25.

      (3)  Katso liite II.

      (4)  EUVL L 347, 24.12.2009, s. 14.

      (5)  EYVL L 237, 4.9.2008, s. 18.

      LIITE I

         Asetuksen (EY) N:o 1217/2009 10 artiklan 1 kohdassa tarkoitettua sopimusta koskevat määräykset

      Jäsenvaltion nimeämän toimivaltaisen elimen ja kunkin hallinnolliseen yksikköön kuulumattoman, asetuksen (EY) N:o 1217/2009 säännösten mukaisesti valitun kirjanpitotoimiston välillä tehtävien sopimusten on sisällettävä vähintään seuraavat nimenomaiset lausekkeet:

                  —

                  kirjanpitotoimisto sitoutuu täyttämään maatilailmoitukset unionin lainsäädännön mukaisesti,

                  —

                  kirjanpitotoimisto sitoutuu lähettämään maatilailmoitukset unionin lainsäädännön noudattamisen edellyttämässä määräajassa,

                  —

                  kirjanpitotoimisto sitoutuu toimittamaan yhteyselimelle kaikki tämän pyytämät, yhteyselimen tehtävien suorittamiseen liittyvät tiedot,

                  —

                  kirjanpitotoimisto sitoutuu olemaan ilmaisematta keräämiään yksittäisiä kirjanpitotietoja tai muita yksittäisiä tietoja, jotka se on saanut tietoonsa suorittaessaan maatalouden kirjanpidon tietoverkkoon kuuluvia tehtäviä tai näiden tehtävien suorittamisen yhteydessä; kirjanpitotoimiston on vaadittava näiden velvoitteiden noudattamista myös kyseisissä tehtävissä toimivilta työntekijöiltään ja toteutettava kaikki näiden velvoitteiden edellyttämät toimenpiteet.

      LIITE II

         Kumottu asetus ja luettelo sen muutoksista

                  Komission asetus (ETY) N:o 1915/83

                  (EYVL L 190, 14.7.1983, s. 25).

                  Komission asetus (EY) N:o 1388/2004

                  (EUVL L 255, 31.7.2004, s. 5).

                  Komission asetus (EY) N:o 2204/2004

                  (EUVL L 374, 22.12.2004, s. 40).

                  Komission asetus (EY) N:o 1192/2005

                  (EUVL L 194, 26.7.2005, s. 3).

      LIITE III

         Vastaavuustaulukko

                  Asetus (ETY) N:o 1915/83

                  Tämä asetus

                  1 ja 2 artikla

                  1 ja 2 artikla

                  3 artiklan ensimmäinen kohta

                  3 artiklan ensimmäinen kohta

                  3 artiklan toinen kohta

                  —

                  3 artiklan kolmas kohta

                  3 artiklan toinen kohta

                  3 artiklan neljäs kohta

                  3 artiklan kolmas kohta

                  4 artiklan johdantokappale

                  4 artikla

                  4 artiklan ensimmäinen luetelmakohta

                  4 artikla

                  4 artiklan toinen luetelmakohta

                  4 artikla

                  5 artiklan 1 kohta

                  5 artiklan 1 kohta

                  5 artiklan 1a kohdan ensimmäinen ja toinen alakohta

                  5 artiklan 2 kohdan ensimmäinen ja toinen alakohta

                  5 artiklan 1a kohdan kolmannen alakohdan johdantokappale

                  5 artiklan 2 kohdan kolmas alakohta

                  5 artiklan 1a kohdan kolmannen alakohdan ensimmäinen ja toinen luetelmakohta

                  —

                  5 artiklan 1a kohdan neljäs alakohta

                  5 artiklan 2 kohdan neljäs alakohta

                  5 artiklan 1a kohdan viides alakohta

                  —

                  5 artiklan 2 kohdan johdantokappale

                  5 artiklan 3 kohdan johdantokappale

                  5 artiklan 2 kohdan ensimmäinen luetelmakohta

                  5 artikalan 3 kohdan a alakohta

                  5 artiklan 2 kohdan toinen luetelmakohta

                  5 artiklan 3 kohdan b alakohta

                  5 artiklan 3 kohta

                  5 artiklan 4 kohta

                  —

                  6 artikla

                  6 artiklan ensimmäinen kohta

                  7 artiklan

                  6 artiklan toinen ja kolmas kohta

                  —

                  Liite

                  Liite I

                  —

                  Liite II

                  —

                  Liite III


title: Komission täytäntöönpanoasetus (EU) N:o 1166/2011, annettu 15 päivänä marraskuuta 2011 , täytäntöönpanoasetuksella (EU) N:o 971/2011 markkinointivuodeksi 2011/12 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               16.11.2011

               FI

               Euroopan unionin virallinen lehti

               L 297/59

         KOMISSION TÄYTÄNTÖÖNPANOASETUS (EU) N:o 1166/2011,
   annettu 15 päivänä marraskuuta 2011,
   täytäntöönpanoasetuksella (EU) N:o 971/2011 markkinointivuodeksi 2011/12 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 soveltamista koskevista yksityiskohtaisista säännöistä vilja-alan tuontitullien osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/12 on vahvistettu komission täytäntöönpanoasetuksella (EU) N:o 971/2011 (3). Kyseiset hinnat ja tullien määrät on viimeksi muutettu komission täytäntöönpanoasetuksella (EU) N:o 1163/2011 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksessa (EY) N:o 951/2006 säädettyjen sääntöjen mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden täytäntöönpanoasetuksella (EU) N:o 971/2011 markkinointivuodeksi 2011/12 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan 16 päivänä marraskuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä marraskuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 254, 30.9.2011, s. 12.

      (4)  EUVL L 296, 15.11.2011, s. 33.

      LIITE

         Valkoisen sokerin, raakasokerin ja CN-koodiin 1702 90 95 kuuluvien tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 16 päivästä marraskuuta 2011

                  (EUR)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 11 10 (1)

                  41,78

                  0,00

                  1701 11 90 (1)

                  41,78

                  2,37

                  1701 12 10 (1)

                  41,78

                  0,00

                  1701 12 90 (1)

                  41,78

                  2,07

                  1701 91 00 (2)

                  47,87

                  3,11

                  1701 99 10 (2)

                  47,87

                  0,00

                  1701 99 90 (2)

                  47,87

                  0,00

                  1702 90 95 (3)

                  0,48

                  0,23

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.


title: Komission täytäntöönpanoasetus (EU) N:o 643/2013, annettu 4 päivänä heinäkuuta 2013 , patenttisininen V:n hyväksymisestä muiden kuin elintarviketuotantoeläinten rehun lisäaineena ja asetuksen (EY) N:o 358/2005 muuttamisesta  ETA:n kannalta merkityksellinen teksti

text:
               5.7.2013

               FI

               Euroopan unionin virallinen lehti

               L 186/7

         KOMISSION TÄYTÄNTÖÖNPANOASETUS (EU) N:o 643/2013,
   annettu 4 päivänä heinäkuuta 2013,
   patenttisininen V:n hyväksymisestä muiden kuin elintarviketuotantoeläinten rehun lisäaineena ja asetuksen (EY) N:o 358/2005 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

               Patenttisininen V hyväksyttiin ilman määräaikaa direktiivin 70/524/ETY mukaisesti kaikkien eläinlajien tiettyjen rehuaineiden ja kissojen ja koirien rehun lisäaineena komission direktiivillä 74/181/ETY (3) sekä viljaa syövien koristetarkoituksiin käytettävien lintujen ja pienten jyrsijöiden rehun lisäaineena komission asetuksella (EY) N:o 358/2005 (4). Kyseinen tuote kirjattiin sen jälkeen rehujen lisäaineita koskevaan Euroopan unionin rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koski patenttisininen V:n uudelleenarviointia koirien, kissojen ja muiden ei-elintarviketuotantoeläinten rehun lisäaineena ja jossa pyydettiin, että kyseinen lisäaine luokiteltaisiin lisäaineluokkaan ”sensoriset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 31 päivänä tammikuuta 2013 antamassaan lausunnossa (5), että ehdotetuissa käyttöolosuhteissa patenttisininen V:llä ei ole haitallisia vaikutuksia eläinten terveyteen eikä sen katsota aiheuttavan ylimääräistä vaaraa ympäristölle. Elintarviketurvallisuusviranomaisen mukaan erityisiä vaatimuksia markkinoille saattamisen jälkeisestä seurannasta ei tarvita. Elintarviketurvallisuusviranomainen totesi myös, että käyttäjille ei synny turvallisuusongelmia, kunhan asianmukaiset suojatoimenpiteet toteutetaan. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (5)

               Patenttisininen V:n arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.

               (6)

               Uuden hyväksynnän myöntäminen asetuksen (EY) N:o 1831/2003 nojalla tarkoittaa, että asetusta (EY) N:o 358/2005 olisi muutettava.

               (7)

               Koska hyväksynnän edellytysten muutoksia ei ole turvallisuussyistä välttämätöntä alkaa soveltaa välittömästi, on aiheellista sallia siirtymäaika, jotta tämän direktiivillä 74/181/ETY ja asetuksella (EY) N:o 358/2005 hyväksytyn lisäaineen sekä sitä sisältävien esiseosten ja rehuseosten olemassa olevat varastot voidaan käyttää loppuun.

               (8)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”sensoriset lisäaineet” ja funktionaaliseen ryhmään ”väriaineet: aineet, jotka lisäävät tai palauttavat väriä rehuihin” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Poistetaan asetuksen (EY) N:o 358/2005 liitteessä II oleva kohta E 131.
   3 artikla
   Sallitaan liitteessä tarkoitetun aineen ja sitä sisältävän rehun, joka on valmistettu ja varustettu merkinnöillä ennen 25 päivää heinäkuuta 2015 ennen 25 päivää heinäkuuta 2013 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä heinäkuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EYVL L 270, 14.12.1970, s. 1.

      (3)  EYVL L 94, 4.4.1974, s. 16.

      (4)  EUVL L 57, 3.3.2005, s. 3.

      (5)  EFSA Journal 2013; 11(3):3108.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  mg/kg täysrehua, jonka kosteuspitoisuus on 12 %

                     Luokka: sensoriset lisäaineet. Funktionaalinen ryhmä: väriaineet: aineet, jotka lisäävät tai palauttavat väriä rehuihin

                  2a131

                  —

                  Patenttisininen V

                                 Tehoaine

                              Patenttisininen V

                                 Tehoaineen kuvaus

                              Nimi: [4-(α-(4-dietyyliaminofenyyli)-5-hydroksi-2,4-disulfofenyylimetyylideeni)-2,5-sykloheksadien-1-ylideeni]dietyyliammoniumhydroksidin sisäisen suolan ja toissijaisten väriaineiden kalsium- tai natriumyhdiste, jonka tärkeimpiä värittömiä ainesosia ovat natriumkloridi ja/tai natriumsulfaatti ja/tai kalsiumsulfaatti. Myös kaliumsuola sallitaan.

                                 Lisäaineen koostumus

                              Puhtausvaatimukset: vähintään 90 % kaikista väriaineista, laskettuna natrium-, kalsium- tai kaliumsuoloina.
                              Leukoemäs: enintään 1,0 %

                                 Analyysimenetelmä
                                  (1)

                                          —

                                          Patenttisininen V:n kaikkien väriaineiden määrittäminen rehun lisäaineesta ja rehusta: spektrofotometria 638 nm:ssä (JECFA monografia Nro 1, painos 4, komission direktiivissä 2008/128/EY (2) suositeltu menetelmä)

                  Kaikki muut kuin elintarviketuotantoeläimet

                  —

                  —

                  250

                  Käyttäjien turvallisuus: käsittelyn aikana on käytettävä hengityssuojaa sekä turvalaseja ja -hansikkaita.

                  25. heinäkuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  EUVL L 6, 10.1.2009, s. 20.


title: Komission täytäntöönpanoasetus (EU) N:o 839/2014, annettu 31 päivänä heinäkuuta 2014 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Горнооряховски суджук (Gornooryahovski Sudzhuk) (SMM))

text:
               2.8.2014

               FI

               Euroopan unionin virallinen lehti

               L 231/1

         KOMISSION TÄYTÄNTÖÖNPANOASETUS (EU) N:o 839/2014,
   annettu 31 päivänä heinäkuuta 2014,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Горнооряховски суджук (Gornooryahovski Sudzhuk) (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Bulgarian esittämän pyynnön, joka koski komission asetuksen (EU) N:o 1370/2011 (2) nojalla rekisteröidyn suojatun maantieteellisen merkinnän ”Горнооряховски суджук” (Gornooryahovski Sudzhuk) eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Горнооряховски суджук” (Gornooryahovski Sudzhuk) (SMM) koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä heinäkuuta 2014.

            Komission puolesta,

            puheenjohtajan nimissä

         Ferdinando NELLI FEROCI

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EU) N:o 1370/2011, annettu 21 päivänä joulukuuta 2011, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Горнооряховски суджук (Gornooryahovski sudzhuk) (SMM)] (EUVL L 341, 22.12.2011, s. 39).

      (3)  EUVL C 75, 14.3.2014, s. 9.


title: Komission täytäntöönpanoasetus (EU) N:o 983/2014, annettu 18 päivänä syyskuuta 2014 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               19.9.2014

               FI

               Euroopan unionin virallinen lehti

               L 277/1

         KOMISSION TÄYTÄNTÖÖNPANOASETUS (EU) N:o 983/2014,
   annettu 18 päivänä syyskuuta 2014,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä syyskuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MK

                  52,3

                  TR

                  84,0

                  XS

                  82,8

                  ZZ

                  73,0

                  0707 00 05

                  MK

                  34,4

                  TR

                  107,9

                  ZZ

                  71,2

                  0709 93 10

                  TR

                  120,2

                  ZZ

                  120,2

                  0805 50 10

                  AR

                  136,1

                  CL

                  173,6

                  IL

                  155,5

                  UY

                  112,2

                  ZA

                  140,8

                  ZZ

                  143,6

                  0806 10 10

                  AR

                  128,7

                  BR

                  172,3

                  EG

                  160,1

                  MK

                  33,9

                  TR

                  115,2

                  ZZ

                  122,0

                  0808 10 80

                  AR

                  262,7

                  BA

                  49,3

                  BR

                  65,7

                  CL

                  146,3

                  NZ

                  124,8

                  US

                  129,4

                  ZA

                  125,8

                  ZZ

                  129,1

                  0808 30 90

                  AR

                  217,1

                  CL

                  231,7

                  CN

                  109,8

                  TR

                  123,9

                  ZZ

                  170,6

                  0809 30

                  TR

                  126,8

                  ZZ

                  126,8

                  0809 40 05

                  MK

                  20,2

                  ZZ

                  20,2

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2016/415, annettu 21 päivänä maaliskuuta 2016, kahden vientiä harjoittavan tuottajan sitoumuksen hyväksynnän peruuttamisesta ja Venäjältä peräisin olevan ammoniumnitraatin tuontia koskevan polkumyynnin vastaisen menettelyn yhteydessä tarjotun sitoumuksen hyväksymisestä tehdyn päätöksen 2008/577/EY kumoamisesta

text:
               22.3.2016

               FI

               Euroopan unionin virallinen lehti

               L 75/10

         KOMISSION TÄYTÄNTÖÖNPANOASETUS (EU) 2016/415,
   annettu 21 päivänä maaliskuuta 2016,
   kahden vientiä harjoittavan tuottajan sitoumuksen hyväksynnän peruuttamisesta ja Venäjältä peräisin olevan ammoniumnitraatin tuontia koskevan polkumyynnin vastaisen menettelyn yhteydessä tarjotun sitoumuksen hyväksymisestä tehdyn päätöksen 2008/577/EY kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 8 artiklan,
   ilmoittaa asiasta jäsenvaltioille,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti asetuksella (EY) N:o 2022/95 (2) käyttöön lopullisen polkumyyntitullin Venäjältä peräisin olevan ammoniumnitraatin tuonnissa. Toimenpiteiden voimassaolon päättymistä koskevan tarkastelun ja välivaiheen tarkastelun seurauksena neuvosto otti asetuksella (EY) N:o 658/2002 (3) käyttöön lopullisen polkumyyntitullin Venäjältä peräisin olevan ammoniumnitraatin tuonnissa. Näitä seuranneiden, toimenpiteiden voimassaolon päättymistä koskevan tarkastelun ja välivaiheen tarkastelun seurauksena neuvosto otti asetuksella (EY) N:o 661/2008 (4) käyttöön lopullisen polkumyyntitullin Venäjältä peräisin olevan ammoniumnitraatin tuonnissa. Näiden jälkeen toteutetun toimenpiteiden voimassaolon päättymistä koskevan tarkastelun seurauksena komissio otti täytäntöönpanoasetuksella (EU) N:o 999/2014 (5) käyttöön lopullisen polkumyyntitullin Venäjältä peräisin olevan ammoniumnitraatin tuonnissa.

               (2)

               Komissio hyväksyi päätöksellä 2008/577/EY (6), jäljempänä ’päätös’, hintasitoumuksen, jäljempänä ’sitoumus’, muun muassa venäläisiltä tuottajilta JSC Acron ja JSC Dorogobuzh, jotka kuuluvat Acron Holding Company -ryhmään ja joihin jäljempänä viitataan yhteisesti nimityksellä ’Acron’. Sitoumus koski näiden yritysten tuottaman ammoniumnitraatin tuontia unioniin ja sen myyntiä ensimmäiselle riippumattomalle asiakkaalle unionissa.

               (3)

               Samalla päätöksellä komissio hyväksyi myös sitoumuksen ukrainalaiselta yritykseltä Open Joint Stock Company (OJSC) Azot Cherkassy. Ukrainasta peräisin olevan ammoniumnitraatin tuontiin sovellettavien toimenpiteiden voimassaolo päättyi 17 päivänä kesäkuuta 2012 (7), joten asianomainen sitoumus lakkasi olemasta voimassa samana päivänä.

               (4)

               Komissio hyväksyi samalla päätöksellä sitoumuksen myös EuroChem Group -konsernilta. Komissio peruutti päätöksellä 2012/629/EU (8) EuroChem Groupin tarjoaman sitoumuksen hyväksynnän sitoumuksen toteuttamiskelvottomuuden vuoksi.

               (5)

               Acronilta hyväksytty sitoumus perustuu kolmeen osatekijään, jotka ovat 1) vähimmäishintojen indeksointi julkisten kansainvälisten hintanoteerausten mukaisesti, 2) määrällinen rajoitus ja 3) sitoumus olla myymättä sitoumuksen piiriin kuuluvia tuotteita niille samoille asiakkaille Euroopan unionissa, joille se myy muita tuotteita, lukuun ottamatta tiettyjä muita tuotteita, joiden osalta Acron on sitoutunut noudattamaan erityisiä hintajärjestelmiä.

               (6)

               Kuten päätöksen 2008/577/EY johdanto-osan 14 kappaleessa todetaan, komissio katsoi sitoumusta hyväksyessään Acronin myyntirakenteen olevan sellainen, että sitoumuksen kiertämisen vaara oli vähäinen.

         B.   MUUTTUNEET OLOSUHTEET

      Acronin liikesuhteet

               (7)

               Acron ilmoitti komissiolle toukokuussa 2012 aikovansa hankkia omistusosuuden eräästä unionissa sijaitsevasta kemian alan yrityksestä. Acron ilmoitti elokuussa 2012 komissiolle yritysrakenteensa muuttuneen, sillä se oli hankkinut vähemmistöomistusosuuden kyseisestä unionissa sijaitsevasta kemian alan yrityksestä. Samalla se ilmoitti, että tällä yritysrakenteen muutoksella ei ollut vaikutuksia sitoumuksen täytäntöönpanoon. Acronin toimittamien todisteiden arvioinnin jälkeen komissio ei alun perin katsonut, että tällä Acronin yritysrakenteen muutoksella olisi vaikutusta sitoumukseen. Kuitenkin nyt komission käytettävissä olevista uusista todisteista ilmenee, että Acron oli antanut puutteellisia tietoja, kun se alun perin ilmoitti komissiolle rakenteensa muutoksesta. Erityisesti komissiolle ei ollut ilmoitettu siitä, että tämä unionin tuottaja valmistaa ja myy kemikaalien lisäksi myös lannoitteita, kuten ammoniumnitraattia. Lisäksi komission tällä hetkellä käytettävissä olevista todisteista kävi myös ilmi, että Acronin omistusosuus oli kasvanut siitä, kun se annettiin komissiolle tiedoksi elokuussa 2012.

      Alustava arvio

               (8)

               Komissio analysoi käytettävissään olevista todisteista johtuvia seurauksia ja katsoi, että ristiinkompensoinnin vaara on suuri. Mikäli unionissa sijaitseva lannoitteiden tuotantoa ja myyntiä harjoittava laitos, josta Acron on hankkinut omistusosuuden, myy joitakin tuotteistaan samoille asiakkaille kuin Acron, tällaisten liiketoimien hinnat voitaisiin asettaa siten, että niillä kompensoidaan sitoumuksen piiriin kuuluvaa vähimmäistuontihintaa. Tällaista kompensointia ei voitaisi kuitenkaan todeta toimintaa seuraamalla, sillä useimpien tämän lannoitteita tuottavan ja myyvän laitoksen, josta Acron on hankkinut omistusosuuden, tuottamien tuotteiden hintarakenne ei käy ilmi mistään julkisesti saatavilla olevasta lähteestä. Näin ollen ei voida arvioida, vastaavatko asiakkaiden maksamat hinnat tuotteiden arvoa, eikä ottaa huomioon mahdollista hyvitystä, jolla kompensoidaan niitä liiketoimia, jotka kuuluvat sitoumuksen piiriin ja joiden osalta on noudatettava vähimmäistuontihintaa. Tämän vuoksi sitoumuksen seuranta olisi käytännössä mahdotonta toteuttaa.

               (9)

               Komissio ilmoitti Acronille asiasta ja siitä, että se johdanto-osan 7 ja 8 kappaleessa kuvattujen olosuhteiden perusteella katsoi, että sitoumuksen hyväksyntä olisi peruutettava. Acronille annettiin mahdollisuus esittää huomautuksia.

         C.   KIRJALLISET HUOMAUTUKSET JA KUULEMINEN

               (10)

               Acron toimitti kirjalliset huomautuksensa ja sille annettiin mahdollisuus tulla kuulluksi. Lopullisten päätelmien ilmoittamista koskevaan asiakirjaan antamassaan vastauksessa Acron toisti väitteensä, jotka se esitti saatuaan ensimmäistä kertaa tiedon siitä, että sen omistusosuus unionissa sijaitsevasta lannoitteentuottajasta on ristiriidassa sen sitoumuksen kanssa. Näitä väitteitä on käsitelty lopullisten päätelmien ilmoittamista koskevassa asiakirjassa ja myös tässä asetuksessa.

               (11)

               Monet osapuolet ovat lähettäneet komissiolle kirjallisia huomautuksia, joissa ne ovat tukeneet Acronin kantaa (nämä osapuolet eivät kuitenkaan olleet lopullisten päätelmien ilmoittamista koskevan asiakirjan vastaanottajia eikä niiltä pyydetty huomautuksia). Nämä osapuolet ilmoittivat, etteivät ne ole osallistuneet ristiinkompensointiin Acronin kanssa. Tällaiset huomautukset eivät kuitenkaan itsessään lievennä ristiinkompensoinnin vaaraa. Joka tapauksessa komission pysyvänä käytäntönä on olla hyväksymättä hintasitoumuksia, jos ristiikompensoinnin vaara on korkea. Se noudattaa tätä käytäntöä riippumatta siitä, onko ristiinkompensointia tosiasiallisesti tapahtunut vai ei.

               (12)

               Acron väitti toimineensa vilpittömässä mielessä, kun se ilmoitti komissiolle etuyhteydessä olevan osapuolen määritelmän ja sitoumuksen lausekkeen 5.14 kohdan mukaisesti, että Acronin yritysrakenteeseen oli tehty joitakin muutoksia.

               (13)

               Lisäksi Acron vaati, että sitä olisi pidettävä unionissa sijaitsevan yrityksen sijoittajana, ja väitti, että sen omistusosuus kyseisessä yrityksessä antoi sille rajalliset lakisääteiset oikeudet yrityksen päätöksenteossa, mikä vuoksi Acronilla ei ole unionin kilpailulain mukaista määräysvaltaa kyseisessä yrityksessä.

               (14)

               Acron korosti, että unionin lainsäädäntö ja kansalliset kilpailulainsäädännöt eivät salli kaupallisesti arkaluontoisten tietojen vaihtoa tai myynnin koordinointia kilpailijoiden kanssa unionissa tai muualla, mitä kaikenlainen ristiinkompensointi edellyttäisi.

               (15)

               Komissio katsoo, että Acronin väitteet olisi hylättävä seuraavista syistä:

               (16)

               Ensinnäkin Acronin tarjoama sitoumus sisältää etuyhteydessä olevan osapuolen määritelmän. Kuten sitoumuksen lausekkeessa 1 todetaan, vähintään viiden prosentin omistusosuus toisessa yrityksessä on riittävä siihen, että yrityksen katsotaan olevan etuyhteydessä oleva osapuoli. Tämä raja-arvo olisi otettava huomioon, kun arvioidaan sitoumuksen seurattavuutta ja toimivuutta.

               (17)

               Lisäksi komissio toistaa johdanto-osan 8 kappaleessa tarkoitetut ristiinkompensointiin liittyvät ongelmat. Ei myöskään voida sulkea pois sitä mahdollisuutta, että unionissa sijaitsevan etuyhteydessä olevan tuottajan myynti vaikuttaisi joihinkin hintanoteerauksiin (jotka muodostavat sitoumuksen hintaindeksointimekanismin perustan).

               (18)

               Acron myönsi itse, että omistusosuus unionissa sijaitsevassa tuottajassa synnyttää ristiinkompensoinnin vaaraa koskevan olettaman, joka on kuitenkin kumottavissa. Kansalliseen tai unionin kilpailulainsäädäntöön perustuvat näkökohdat, joiden mukaan tällaiset käytänteet eivät olisi teoriassa Acronin edun mukaisia, eivät ole merkityksellisiä sitoumuksen seurattavuuden ja toimivuuden arvioinnin kannalta. Tällaiset näkökohdat eivät itsessään lievennä ristiinkompensoinnin vaaraa.

               (19)

               Acron väitti, ettei ristiinkompensointi ole sen omien eikä siihen etuyhteydessä olevan unionissa sijaitsevan tuottajan kaupallisten etujen mukaista. Tämä väittämä ei itsessään lievennä ristiinkompensoinnin vaaraa varsinkaan siitä syystä, että kaupallisen edun käsitettä ei voida määritellä abstraktisti. Komission arvioinnin mukaan ristiinkompensoinnin houkuttavuutta ei voida sulkea pois laskuista, sillä sekä etuyhteydessä oleva unionissa sijaitseva tuottaja että Acron myyvät unionissa muitakin tuotteita kuin ammoniumnitraattia mahdollisesti samoille asiakkaille. Olisi epäkäytännöllistä ellei jopa mahdotonta jäljittää tällaisia myyntejä unionissa. Tässä yhteydessä on syytä mainita Acronin ja siihen etuyhteydessä olevan unionissa sijaitsevan tuottajan monimutkainen yritysrakenne. Ristiinkompensoinnin vaara on suuri silloin, kun ammoniumnitraattia tai muita tuotteita myydään samoille asiakkaille.

               (20)

               Toiseksi unioniin sijoittautunutta tuottajaa ei voida asettaa seurannan alaiseksi, koska se ei voi olla sitoumuksen osapuoli siitä syystä, että perusasetuksen 8 artiklan mukaan sitoumuksia voidaan tarjota ainoastaan viejille.

               (21)

               Kolmanneksi, vaikka unionin tuottaja voisi olla sitoumuksen osapuoli, mikä ei ole mahdollista tässä tapauksessa, tällaisen sitoumuksen seuranta olisi käytännössä mahdotonta, kuten johdanto-osan 8 ja 19 kappaleessa todetaan.

               (22)

               Sen vuoksi, komissio on tullut käytettävissään olevien todisteiden perusteella siihen tulokseen, että Acronin yritysrakenteen muututtua on olemassa suuri ristiinkompensoinnin vaara, mistä syystä Acronilta hyväksytty sitoumus käy toteuttamiskelvottomaksi ja sen hyväksyntä pitäisi näin ollen peruuttaa.

               (23)

               Lopuksi Acron ehdotti että sitoumuksen yhteyteen otettaisiin käyttöön ylimääräinen seurantamekanismi. Acron tarjoutui antamaan komissiolle säännöllisesti tilintarkastettuja selvityksiä asianomaisten kahden yritysryhmittymän välisestä kassavirrasta. Tämä uusi mekanismi tekisi kuitenkin sitoumuksen seurannasta entistäkin monimutkaisemman ja raskaamman eikä se lieventäisi todettuja ristiinkompensointiin liittyviä riskejä ja ongelmia.

               (24)

               Mikään Acronin esittämistä väitteistä ei muuta komission arviointia, jonka mukaan sitoumuksen seurannasta on tullut mahdotonta.

         D.   PÄÄTÖKSEN 2008/577/EY KUMOAMINEN

               (25)

               Näin ollen komissio on päätellyt perusasetuksen 8 artiklan 9 kohdan ja myös sitoumuksen sellaisten asiaankuuluvien lausekkeiden mukaisesti, jotka antavat komissiolle luvan peruuttaa sitoumuksen hyväksyntä yksipuolisella päätöksellä, että Acronin tarjoaman sitoumuksen hyväksyntä olisi peruutettava ja komission päätös 2008/577/EY olisi kumottava. Komission täytäntöönpanoasetuksella (EU) N:o 999/2014 käyttöön otettua lopullista polkumyyntitullia olisi tämän vuoksi sovellettava Acronin tuottaman tarkasteltavana olevan tuotteen tuontiin (Taric-lisäkoodi A532),

         ON HYVÄKSYNYT TÄMÄN ASETUKSEN:
   1 artikla
   Peruutetaan yritysten JSC Acron, Veliky Novgorod, Venäjä, ja JSC Dorogobuzh, Dorogobuzh, Venäjä, jotka kuuluvat ”Acron” Holding Company -ryhmään, osalta näiden yritysten tuottamaa unioniin vietyä ja ensimmäiselle riippumattomalle asiakkaalle unionissa myytyä ammoniumnitraattia (Taric-lisäkoodi A532) koskevan sitoumuksen hyväksyntä.
   2 artikla
   Kumotaan päätös 2008/577/EY.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä maaliskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  EYVL L 198, 23.8.1995, s. 1.

      (3)  EYVL L 102, 18.4.2002, s. 1.

      (4)  EUVL L 185, 12.7.2008, s. 1.

      (5)  EUVL L 280, 24.9.2014, s. 19.

      (6)  EUVL L 185, 12.7.2008, s. 43.

      (7)  EUVL C 171, 16.6.2012, s. 25.

      (8)  EUVL L 277, 11.10.2012, s. 8.